कांसा
काँसा (संस्कृत कांस्य) संस्कृत कोशों के अनुसार श्वेत ताँबे अथवा घंटा बनाने की धातु को कहते हैं। विशुद्ध ताँबा लाल होता है; उसमें राँगा मिलाने से सफेदी आती है। इसलिए ताँबे और राँगे की मिश्रधातु को काँसा या कांस्य कहते हैं। साधारण बोलचाल में कभी–कभी पीतल(Brass) को भी काँसा कह देते हैं, जो ताँबे तथा जस्ते की मिश्रधातु है और पीला होता है। ताँबे और राँगे की मिश्रधातु को 'फूल' भी कहते हैं। इस लेख में काँसा से अभिप्राय ताँबे और राँगे की मिश्रधातु से है। अंग्रेजी में इसे ब्रॉन्ज (bronze) कहते हैं।
रामगढ़ क्रेटर
क्रेटर में काँच से युक्त पत्थर पाया जाता है, जो उल्का से बने प्रहार क्रेटरों में अक्सर मिलता है क्योंकि इन प्रहारों से उत्पन्न हुए भयंकर तापमानों में रेत पिघलकर शीशा बन जाती है। साथ ही क्रेटर में लोहा, निकल और कोबॉल्ट की साधारण से अधिक मात्रा मिली है। कई क्षुद्रग्रहों में भी यह तत्व अधिक मात्रा में होते हैं, इसलिए उनकी उपस्थिति से भी यहाँ उल्का प्रहार का प्रमाण मिलता है।